მეცნიერება და ტექნოლოგია ისრაელში
მეცნიერება და ტექნოლოგიები ისრაელში—ქვეყნანაში ერთ-ერთი ყველაზე განვითარებული ინდუსტრიაა. ისრაელის მოსახლეობის პროცენტული წილი, რომელიც სამეცნიერო და ტექნოლოგიურ საქმიანობას ეწევა, აგრეთვე კვლევებსა და განვითარებაზე გაწეული  ხარჯების ოდენობა, მშპ (მთლიანი შიდა პროდუქტი)-თან მიმართებაში ყველაზე მაღალია მსოფლიოში. (ისრაელში კვლევის ხარჯები მშპ-ს 3% -ს შეადგენს). ისრაელი სამეცნიერო საქმიანობით მსოფლიოში მეოთხე ადგილზეა, რაც იზომება მილიონ მოქალაქეზე გამოქვეყნებული სამეცნიერო ნაშრომების რაოდენობით. ისრაელის მეცნიერებმა დიდი წვლილი შეიტანეს სოფლის მეურნეობის, კომპიუტერული მეცნიერების, ელექტრონიკის, გენეტიკის, მედიცინის, ოპტიკის, მზის ენერგიის და ტექნოლოგიის სხვადასხვა დარგების განვითარებაში. ქვეყნის მოსახლეობა მსოფლიოში ერთ-ერთი ყველაზე ტექნოლოგიურად მცოდნე მოსახლეობად ითვლება. 1998 წელს ჟურნალ Newsweek– მა თელ – ავივი მსოფლიოში ათი ყველაზე ტექნოლოგიურად განვითარებული ქალაქების რიცხვში შეიყვანა.